أنا مشغول مع بركان والقميص والخارطة، ومبعّد من الوسخ ديال الأحزاب، حيث داك الشي عندهم تعفّن، حتى شفت، بالصدفة، إدريس لشكر فشي نشاط حزبي كيهضر على "شي برنامج كيديرو شي واحد سميّتو الرمضاني" حضر ليه مصطفى بايتاس 😂
ياك ألشگر ياك 🥹
دابا أنا، لحدّ الساعة واخد الأمور ضحك، ولكن راه فعلا دخلني الشك فراسي 🤕
لشگر يهضر على الرمضاني في نشاط حزبي.
ابن كيران يهضر على الرمضاني فمهرجان خطابي. 
مسيرة على قدّها فطنجة يهزُّو فيها شعارات ضد الرمضاني. 
فين ما كان شي يوتوبر ولا تيكتوكو مطلّع الصرف بالرمضاني.
فين ما كانت شي صفحة فالفايسبوك ولا إنستغرام مطلّعة الريتش بالرمضاني. 
فين ما كان شي فوكونط باغي يدير الرقية الشرعية لشخصيتو الحقيقية يجي يسب الرمضاني. 
وتُّوما مالكم؟ 
وهاد الشي كامل دايرو بلا بطاقة وبلا إجازة، أمّا كون كان عندي الماستر واهليييي 😂😂